"Kas Jeesus tõusis surnust üles?" 2. osa
Ajaloolised allikad kinnitavad,
et Naatsareti Jeesus suri ja Tema keha asetati hauda.
Samuti on hästi teada,
et pärast Tema surma ja matmist leiti haud olevat tühi.
Mitmed üksikisikud ja inimgrupid nägid Jeesust ilmuvat elavana.
Tema jüngrid olid miskipärast täiesti veendunud,
et Jeesus tõusis surnust üles.
Need on ajaloolised faktid.
Kuidas neid seletada?
Läbi ajaloo on neile pakutud erinevaid naturalistlikke seletusi.
Vaatleme nelja kõige levinumat.
1. Vandenõuteooria.
Selle kohaselt valetasid jüngrid Jeesuse surnust ülestõusmise osas.
Nad varastasid Jeesuse keha hauast ja valetasid, et nägid Teda elavana
ning teostasid sellega kõigi aegade suurima pettuse.
Paraku leidub teooriale tugevaid vastuargumente.
See on lootusetult iganenud teooria.
Seejuures vaadeldakse jüngrite olukorda läbi kristliku ajaloo,
arvestamata 1. saj. juudi kultuuri.
Juutidel ei olnud käsitust Messiast, kes saab lüüa
ja hukatakse Iisraeli vaenlaste poolt, rääkimata surnust ülestõusmisest.
Juudi arusaama kohaselt oli ülestõusmine üldine sündmus,
mis saab teoks alles pärast maailma lõppu
ning sellel pole mingit seost messiaga.
Vandenõuteooria ei võta arvesse ka jüngrite ilmselget siirust.
Inimesed ei lähe vabatahtlikult surma teadlike valede nimel.
Ausale Uue Testamendi lugejale on selge,
et need inimesed uskusid sõnumit, mida nad kuulutasid
ning olid valmis selle eest surema.
Seetõttu pole enam ühtki teadlast, kes seda teooriat pooldaks.
Teine katse seletada fakte on "Näilise surma teooria".
Tegelikult Jeesus ei surnudki.
Ta toibus hauas, pääses põgenema
ning veenis oma jüngreid, et Ta tõusis surnust üles.
Selle teooriaga seonduvad ka ületamatud raskused.
1. See on meditsiiniliselt võimatu.
Rooma timukad olid professionaalid.
Nad veendusid ise enne allavõtmist, et hukatav on tõesti surnud.
Pealegi piinati Jeesust nii põhjalikult,
et, kui Ta ka oleks ristil ellu jäänud, oleks Ta suletud hauas surnud.
2. See teooria on pööraselt ebatõenäoline.
Poolsurnud mees,
kes roomab hauast välja ja vajab hädasti arstiabi,
oleks vaevalt paistnud jüngritele kui auliselt surnust ülestõusnud.
Seetõttu pole selgi teoorial kaitsjaid Uue Testamendi ajaloolaste seas.
Kolmandaks seletuseks on "Ümbermaetud surnukeha teooria".
Võib-olla Joosep Arimaatiast
hoidis Jeesuse keha oma hauas ainult ajutiselt
ning lasi selle hiljem ümber matta kurjategijate kalmistule.
Kui siis jüngrid leidsid esimese haua tühjana,
järeldasid nad sellest, et Jeesus pidi üles tõusma.
Taaskord teooria, mis ei võta arvesse fakte.
Juudi seadus keelas surnukeha liigutada.
Ümbermatmine oli lubatud ainult suguvõsa hauda.
Pealegi, kurjategijate kalmistu asus hukkamispaiga läheduses.
Kohe sinna matmine poleks olnud probleem.
Kui jüngrid hakkasid kuulutama Jeesuse ülestõusmist,
oleks Joosep võinud nende väited kummutada.
Niisiis, tänapäeva teadlased ei toeta seda teooriat.
Lõpuks "Hallutsinatsiooniteooria".
Tegelikult jüngrid ei näinud Jeesust
vaid ainult kujutasid ette, et Ta ilmus neile.
Nad kõik nägid nägemisi.
Ka sellel teoorial on märgatavaid puudujääke.
1. Jeesus ei ilmunud mitte ainult korra vaid palju kordi.
Mitte ainult ühes kohas vaid mitmetes eri paikades.
Mitte ainult ühele inimesele vaid erinevatele inimestele.
Mitte ainult üksikisikutele vaid ka inimrühmadele.
Mitte ainult usklikele vaid ka uskmatutele.
Psühholoogiateaduses ei ole ühtki juhtumit,
mis oleks võrreldav ülestõusmise tunnistustega.
2. Hallutsinatsioon oleks pigem
pannud jüngreid arvama, et Jeesus on jõudnud taevasse,
mitte surnust üles tõusnud, vastupidiselt juutide usule.
Vana-aja maailmas
ei olnud nägemused surnutest mitte tõendiks, et nad on elus
vaid kinnituseks surmast ja jõudmisest hauatagusesse ellu.
See teooria isegi ei ürita seletada tühja hauda.
Ühesõnaga, neli kõige levinumat naturalistlikku teooriat
ei suuda seletada ajaloolisi fakte.
Mida siis teha?
Teine võimalus on uskuda pealtnägijate tunnistust,
et Jumal äratas Jeesuse surnust üles.
See selgitab, miks oli haud tühi, kuidas sai Jeesus ilmuda elavana
ja jüngrite valmisolekut oma usu eest surra.
Kas see seletus on usutav?
See eeldab ju, et toimus ime - üleloomulik Jumala tegu.
Mõtle sellele.
Kui on võimalik, et Jumal on olemas,
siis on ka imed võimalikud ja seda ei saa täielikult välistada.
See on ju ometi võimalik, et Jumal on olemas?
Kuidas sina seletaksid Jeesuse ülestõusmist?
MÕISTUSPÄRANE USK
Tõlge: Reeli Napp